
Az amhara nyelv (amharául amardnna fonetikus 

kiejtéssel: [amarippa]J21) az afroázsiai nyelvcsalád, azon belül a 
sémi nyelvek csoportjába sorolható természetes nyelv. A nyelv 
beszélőinek száma az 1994-es népszámlálás adatai alapján 
összesen mintegy 17 528 500 fő volt, a beszélők számának 
legnagyobb hányada - 17 400 000 fő - Etiópia állam területén 
él, ahol az amhara számít az egyetlen hivatalos nyelvnek, 
miközben az ország lakosságának mindössze egyharmada 
beszéli a nyelvet.'Anyanyelveként összesen 14 743 556 
etiópiai személy beszéli az amharát, valamint további 
4 millióan használják mint második nyelvet] 1 ' A nyelv 
leírásához az abugida írásrendszerek közé sorolható geez írást 
használják, módosított jelek segítségével.' [3][4][5] yy geeztől 
többé-kevésbé független módon kialakult, önálló irodalma a 
16-17. századtól kezdődően ismert] 5 ^ A sémi nyelvek közül az 
arab után a második legtöbb ember által beszélt nyelvnek 

Etiópián kívül a nyelvet körülbelül 2,7 millió kivándorolt 
beszéli, e csoport tagjainak legnagyobb része Kanada, az 
Amerikai Egyesült Államok és Svédország területén él] 6 " 
Izraelben található továbbá egy mintegy 120 000 fős amhara 
nyelvű közösség, amelynek tagjai etiópiai származású zsidók. 
A kisebbség létezésének egyik legfőbb oka az, hogy Etiópiában 
több évszázadon keresztül fennállt egy zsidó közösség, 
melynek pontos eredete teljesen nem ismert, azonban minden 
bizonnyal legalább a kereszténység megérkezésének idejéig 
nyúlik vissza.' 7 ' Az Afrikában elhelyezkedő országok közül 
Egyiptom és Eritrea területén található nagyobb létszámú 
amhara nyelvű közösség] 7 ' 

Az amhara helyzete Etiópiában számos vita és kérdés 
témájának számít. Az országban tevékenykedő haladó 
politikusok javaslata szerint az amhara mellett több más 
nyelvnek is hivatalos státuszt kellene kapnia - a Dél-afrikai 
Köztársaság példáját követve, ahol az 1990-es évektől kezdve 
11 hivatalos nyelvet vezettek be. A nyelvi helyzet terén komoly 
előrelépés született 1991-ben, amikor az új alkotmány 
engedélyezte a kisebbségi nyelvek használatát az általános 
iskolai oktatásban is, azonban az etiópiai közigazgatás területén 
még mindig az amhara az egyedüli meghatározó nyelv. ^3] Az 
amhara számít az általánosan elfogadott nyelvnek az állami 

intézmények és iskolák, a hadsereg és a vállalkozások körében, 
illetve a helyi folyóiratok nagy része is amharául íródik. Ezen 
kívül az etióp ortodox egyház is a nyelvet használja.® 

